als_Latn dik_Latn sag_Latn
Sheh Halimi, bashkëshortja dhe djali i tij nga fshati Picar i Gjirokastrës kanë rënë pre e dhunës së grabitësve. Ngjarja është shënuar pak pas mesnatës së të dielës kur familjarët gjendeshin në banesën e tyre. Pesë persona të maskuar kanë hyrë në shtëpinë e shehut të teqesë Helvetiane të Baba Hasanit, duke i lidhur të tre familjarët nga duart dhe duke i goditur me sende të forta. Ata kanë arritur të marrin një shumë parash prej 1,5 milionë lekësh dhe më pas janë larguar. Ndërsa të plagosurit janë dërguar nga fqinjët në spital. Sipas mjekëve, të dëmtuarit kanë marrë goditje të forta në pjesë të ndryshme të trupit veçanërisht i biri i Sheh Halimit. Megjithatë të tre te lënduarit gjenden jashtë rrezikut për jetën. Policia ndërkohe ka shoqëruar deri tani mbi 7 persona të dyshuar si autorë të dhunës dhe grabitjes.
als_Latn